స్వర్ణ దేవాలయం ఉత్తర భారతంలోని పంజాబ్ రాష్ట్ర ముఖ్య పట్టణమైన అమృతసర్లో ఉంది. సిక్కు మతస్తులకు అతి పవిత్రమైన ఈ అలయానికి నాలుగు వందల ఏండ్ల చరిత్ర ఉంది.ఈ ఆలయ నిర్మాణంలో ఏడు వందల కిలోల బంగారం వాడారు. ఈ ఆలయానికి సిక్కు మతస్తులే గాక అన్య మతస్తులు కూడా వస్తుంటారు. రోజు ఈ ఆలయాన్ని మూడున్నర లక్షలమంది దర్శిస్తుంటారు. పర్వ దినాలలో వీరి సంఖ్య పది లక్షలవరుకు వుంటుంది. ఈ ఆలయ వార్షికాదాయం ఐదు వందల కోట్ల రూపాయలకు పైనే వుంటుంది. పండగ దినాలలో ఆదాయం నాలుగు కోట్లు వుంటుంది.ఈ అమృతసర్ స్వర్ణ దేవాలయం సంపద విలువ వెయ్యి కోట్ల రూపాయల పైనే వుంటుంది.

ఆలయ నిర్మాణం

ఈ ఆలయానికి నాలుగు వైపులా నాలుగు ముఖ ద్వారాలున్నాయి. అదే విధంగా నాలుగు వైపులా సిక్కు గురువుల పవిత్ర సమాధులు, వంట శాల, భోజన శాలలు, ఉన్నాయి. అన్నీ పాలరాతి కట్టడాలే. ఈ సరోవరానికి అమృత సరోవరం అని పేరు. ఆ పేరుమీదగానే ఈ ఆలయానికి అమృత సర్ అని పేరు వచ్చింది. సిక్కుల ఐదో గురువైన అర్జున దేవ్ ఈ ఆలయానికి రూప కల్పన చేశారు. ఆలయ నిర్మాణం 1604 లో పూర్తయింది.

ఆలయ సాంప్రదాయం

ఈ ఆలయం లోనికి అన్ని మతస్తులకు ప్రవేశం ఉంది. కాని ప్రతి ఒక్కరు తలపై ఒక విదమైన వస్త్రాన్ని కప్పుకొని ఆలయ ప్రవేశం చేయాలి. 

నిత్య అన్నదానం

సందర్శకులందరికి ఇక్కడ నిత్యాన్నదానం జరుగుతుంది. ప్రతి రోజు సుమారు ఒక లక్ష మందికి అన్నదానము జరుగుతుంది. ప్రత్యేక దినాలలో ఈ సంఖ్య రెట్టింపు వుంటుంది. ఒక్క రోజు వంటకు 100 క్వింటాళ్ల గోదుమ పిండి, 10 క్వింటాళ్ల బియ్యం, 5 క్వింటాళ్ల నెయ్యి. 5000 లీటర్ల పాలు, వంద గ్యాస్ సిలెండర్లు వినియోగమవుతాయి.

సిక్కుల సాంప్రదాయం

సర్వ జనులను గౌరవించడం, తోటి వారికి సహాయపడటం, మానవత్వంతో ప్రవర్తించడం, న్యాయమైన సంపాదన, ప్రతి రోజు దేవుడిని ప్రార్థించడము, ఖల్సాను స్వీకరించడము మొదలైనవి సిక్కు మతస్తుల సంప్రదాయాలు. కులమాతల కతీతంగా ఇక్కడ సహ పంక్తి భోజనము వుండటము ఇక్కడి ప్రత్యేకత.

స్వర్ణ దేవాలయం
పంజాబ్
శ్రీ రంగ క్షేత్రం
మహాబలిపురం